**Základná škola s materskou školou kardinála Alexandra Rudnaya, Považany 216**

**Systém hodnotenia žiakov**

**na školský rok 2021/2022**

**Systém hodnotenia nadobúda účinnosť dňa 3. 9. 2021 s platnosťou do 31. 8. 2022.**

................................................................

Mgr. Bc. Ján Kotyra, PhD.

riaditeľ školy

**Základné informácie:**

Systém hodnotenia žiakov je vnútorný dokument školy, ktorý zhromažďuje všetky údaje o hodnotení a klasifikácii žiakov Základnej školy s materskou školou kardinála Alexandra Rudnaya, Považany 216.

Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky naopak dosiahol, prípadne poskytnúť systém krokov, ako postupovať ďalej. Súčasťou hodnotenia je tiež povzbudenie do ďalšej práce. V procese hodnotenia budeme uplatňovať primeranú náročnosť, pedagogický takt voči žiakovi a humánny prístup. Zohľadniť aj usilovnosť a individuálne osobitosti žiaka.

Pri hodnotení a klasifikácii vychádzať z metodických pokynov pre hodnotenie a klasifikáciu. Budeme využívať aj slovné hodnotenie (klady a nedostatky práce žiaka), motivačné hodnotenie a hodnotenie čiastkových úloh. U žiakov budeme rozvíjať správne sebahodnotenie i hodnotenie navzájom.

Systém hodnotenia je rozdelený na dve časti:

* Systém hodnotenia pre I. stupeň
* Systém hodnotenia pre II. stupeň

Klasifikácia a hodnotenie žiakov vychádza z Metodického pokynu č. 22/2011 na hodnotenie žiakov základnej školy platného od 1. mája 2011.

**Systémom hodnotenia sa riadia všetci pedagogickí zamestnanci základnej školy. Sú s ním oboznámení všetci žiaci školy, rodičia, je umiestnený na viditeľnom mieste v škole a je zverejnený na internetovej stránke školy www.zspovazany.edupage.org.**

Systém hodnotenia môžu pripomienkovať:

* rodičia na zasadnutí rodičovskej rady prostredníctvom triednych dôverníkov,
* žiaci prostredníctvom žiackeho parlamentu,
* opodstatnené návrhy budú prerokované na pedagogickej rade.

Systém hodnotenia bol prerokovaný na zasadnutiach predmetových komisií a metodického združenia 1.stupňa a schválený na pedagogickej rade dňa 3.9.2019.

**Spôsob hodnotenia a klasifikácie pre šk. rok 2019/2020**

* 1.stupeň:1. – 4. ročník – klasifikácia všetkých predmetov okrem NBV a ETV
* 2.stupeň:5. – 9. ročník – klasifikácia všetkých predmetov, okrem NBV a ETV
* neklasifikovaní budú iba žiaci, ktorým bolo vydané rozhodnutie riaditeľa školy o oslobodení z predmetu (-ov),
* začlenení žiaci, ktorým bolo dané CPPPaP odporúčanie neklasifikovať predmety, ak to schváli pedagogická rada, budú hodnotení z odporúčaných predmetov slovne,
* hodnotenie žiaka so zdravotným znevýhodnením sa uskutočňuje v súlade so Zásadami hodnotenia žiaka so zdravotným znevýhodnením začleneného v základnej škole, ktoré sú uvedené v prílohe č. 2. Metodického pokynu č. 22/2011 na hodnotenie žiakov základnej školy platného od 1. mája 2011,
* žiak môže písať veľkú 45 minútovú prácu len jednu za vyučovací deň, týka sa to písomných prác z matematiky a slovenského jazyka,

**Systém hodnotenia žiakov na I. stupni:**

Klasifikované sú všetky predmety v 1. – 4. ročníku, okrem náboženskej výchovy a etickej výchovy.

Pri záverečnom hodnotení žiaka v jednotlivých klasifikačných obdobiach má každá známka rozdielnu váhu. Najväčšiu váhu majú známky z kontrolných prác a diktátov.

**Slovenský jazyk**

Spôsoby preverovania vedomostí:

1. Diktáty, domáce úlohy sú hodnotené podľa uvedenej stupnice.
2. Tematické previerky, polročné a výstupné previerky, zaraďujeme podľa zváženia vyučujúceho
3. Ústne odpovede sú hodnotené známkou - zisťuje a hodnotí sa osvojenie základných poznatkov stanovených výkonovou časťou UO ŠkVP (po ústnej odpovedi oznámi učiteľ známku ihneď).
4. Úprava a vedenie zošita, aktivita na vyučovaní, rozcvičky a päťminútovky, tvorivé cvičenia, doplňovacie cvičenia, odpisy, prepisy textov, vedenie čitateľského denníka, prednes, projekty.
5. Technika čítania, čítanie s porozumením a výrazné čítanie, reprodukcie textov, orientáciu v texte - prostredníctvom známky sa klasifikuje úroveň zvládnutia techniky čítania (čitateľské zručnosti), teoretické vedomosti z literatúry.
6. Písanie - hodnotí sa čitateľnosť, úhľadnosť, primeraná rýchlosť, dodržiavanie pomerov a veľkosti písmen.

**a) Diktáty IUO**

|  |  |
| --- | --- |
| **Ročník** | **Počet diktátov** |
| I. | 1 |
| II. | 10 |
| III. | 10 |
| IV. | 10 |

|  |  |
| --- | --- |
| **známka** | **1. – 4. ročník** |
|  | **Počet chýb** |
| 1 | 0-1 |
| 2 | 2-4 |
| 3 | 5-7 |
| 4 | 8-10 |
| 5 | 11 a viac |

**Zameranie diktátov v jednotlivých ročníkoch:**

**1.ročník:**

1. Opakovanie učiva z 1. ročníka

**2.ročník:**

1. Opakovanie učiva z 1. ročníka ZŠ
2. Hláska a písmeno (ch, dz, dž)
3. Samohláska ä
4. Dvojhlásky
5. Tvrdé spoluhlásky
6. Opakovanie učiva za 1. Polrok
7. Mäkké spoluhlásky
8. Slabiky di, ti, ni, li, de, te, ne, le
9. Vety
10. Opakovanie učiva z 2. ročníka ZŠ

**3.ročník:**

1. Opakovanie učiva z 3. ročníka ZŠ
2. Vybrané slová po b, m
3. Vybrané slová po p, r
4. Vybrané slová po s, v, z
5. Spodobovanie
6. Opakovanie učiva za 1. polrok
7. Vlastné podstatné mená
8. Ohybné slovné druhy
9. Neohybné slovné druhy
10. Opakovanie učiva zo 3. ročníka ZŠ

**4.ročník:**

1. Opakovanie učiva z 3. ročníka ZŠ
2. Vybrané slová po b, m
3. Vybrané slová po p, r
4. Vybrané slová po s, v, z
5. Spodobovanie
6. Opakovanie učiva za 1. polrok
7. Vlastné podstatné mená
8. Ohybné slovné druhy
9. Neohybné slovné druhy
10. Opakovanie učiva zo 4. ročníka ZŠ

Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – (1 chyba).

**Rozsah kontrolných diktátov v jednotlivých ročníkoch:**

1. ročník 10 – 15 plnovýznamových slov

2. ročník 20 – 30 plnovýznamových slov

3. ročník 30 – 40 plnovýznamových slov

4. ročník 40 – 50 plnovýznamových slov

Poznámka: Navrhovaný rozsah slov platí aj pri prepise a odpise textu.

**Hodnotenie prác**

|  |  |  |
| --- | --- | --- |
| výborný | 1 | 100 % - 90% |
| chválitebný | 2 | 89 % - 75 % |
| dobrý | 3 | 74 % - 50 % |
| dostatočný | 4 | 49 % - 30 % |
| nedostatočný | 5 | 29 % - 0 % |

**KOREKTORSKÉ ZNAČKY**

|  |  |
| --- | --- |
|  | označenie chybného písmena |
|  | značka pre chýbajúce slovo/ písmeno |
|  | značka na oddelenie slov |
|  | značka na spojenie slova/ písmen |
|  | značka pre zbytočne napísané slovo, písmeno |
| 1 2 3 | správne poradie slov |
| T | označenie nesprávneho i, í/y, ý |
| └ ┘ | nesprávne rozdelené slovo na konci, začiatku riadku |

**Matematika**

Spôsoby preverovania vedomostí:

1. Tematické previerky, polročné a výstupné previerky, krátke samostatné práce, zaradené podľa zváženia vyučujúceho sú klasifikované podľa percentuálnej stupnice
2. Ústne pamäťové počítanie podľa tabuľky hodnotenia
3. Presnosť a estetiku rysovania.

**Hodnotenie prác**

|  |  |  |
| --- | --- | --- |
| výborný | 1 | 100 % - 90% |
| chválitebný | 2 | 89 % - 75 % |
| dobrý | 3 | 74 % - 50 % |
| dostatočný | 4 | 49 % - 30 % |
| nedostatočný | 5 | 29 % - 0 % |

**Prírodoveda, vlastiveda, prvouka**

Spôsoby preverovania vedomostí:

1. Kontrolné práce po prebratí tematických celkov

**Hodnotenie prác**

|  |  |  |
| --- | --- | --- |
| výborný | 1 | 100 % - 90% |
| chválitebný | 2 | 89 % - 75 % |
| dobrý | 3 | 74 % - 50 % |
| dostatočný | 4 | 49 % - 30 % |
| nedostatočný | 5 | 29 % - 0 % |

1. Ústne odpovede:
   1. (výborný) - Žiak má na jednotku samostatne, plynule vysvetliť tvrdenia - riešenia, pokusy a laboratórne cvičenia, preukázať pochopenie vzájomných súvislostí dejov a javov, uplatňovať medzipredmetové vzťahy opisom a rozprávaním.
   2. (chválitebný) - Ak je pri odpovedi potrebné, aby učiteľ kládol žiakovi pomocné otázky a on vie na ne odpovedať kladne.
   3. (dobrý) - Ak na časť otázok nevie odpovedať, ani vysvetliť podstatné javy.
   4. (dostatočný) - Štvorkou je žiak hodnotený, ak prejavuje závažné nedostatky a medzery v základných vedomostiach, ktoré dokáže korigovať len s pomocou učiteľa.
   5. (nedostatočný) - Pätku žiak dostane, keď prejavuje závažné nevedomosti, svoje chyby nedokáže odstrániť ani s pomocou učiteľa.
2. Projekty – hodnotí sa obsahová stránka projektu, schopnosť interpretovať svoju prácu, estetika projektu.
3. Orientácia na mape.
4. Úprava zošitov –zohľadňuje sa písmo, úprava, príp. ilustrácie.

**Angličtina tvorivo a hravo**

Pri vyučovaní cudzieho jazyka v mladšom školskom veku treba prírastok vedomostí skôr sledovať a zisťovať ako hodnotiť známkami, preto sa často používa slovné hodnotenie – Excellent, Very good, Well done, Good, Needs further work. Hodnotiť žiaka a následne klasifikovať sa musí komplexne, na princípe individuálneho prístupu k osobnosti a hľadať u žiaka predovšetkým dobré veci. Pri klasifikácii sa sleduje a zisťuje prírastok vedomostí a túžba získavať nové poznatky.

Spôsoby preverovania vedomostí:

**1.ročník**

1. Ústne preverovanie slovnej zásoby – max. 8 slov
2. Jednoduché práce hlavne formou kreslenia, spájania, dopĺňania.

**2. ročník**

1. Ústne preverovanie slovnej zásoby – max. 10 slov
2. Jednoduché písomné práce – za správne sa považuje aj slovo napísané foneticky správne
3. V druhom polroku po každej lekcii test predpísaný učebnicou

|  |  |  |
| --- | --- | --- |
| výborný | 1 | 15 - 14 |
| chválitebný | 2 | 13 - 11 |
| dobrý | 3 | 10 - 7 |
| dostatočný | 4 | 6 - 4 |
| nedostatočný | 5 | 3 - 0 |

**Anglický jazyk 3. - 4. ročník**

Spôsoby preverovania vedomostí:

1. Po každej lekcii preskúšanie slovnej zásoby ústne/písomne:

|  |  |  |
| --- | --- | --- |
| výborný | 1 | 10 – 9 |
| chválitebný | 2 | 8 – 7 |
| dobrý | 3 | 6 – 5 |
| dostatočný | 4 | 4 – 3 |
| nedostatočný | 5 | 2 - 0 |

1. Po každej lekcii test predpísaný učebnicou:

|  |  |  |
| --- | --- | --- |
| výborný | 1 | 15 - 14 |
| chválitebný | 2 | 13 - 11 |
| dobrý | 3 | 10 - 7 |
| dostatočný | 4 | 6 - 4 |
| nedostatočný | 5 | 3 - 0 |

1. Zhrňujúce testy po prebratí 3 lekcií:

|  |  |  |
| --- | --- | --- |
| výborný | 1 | 25 - 21 |
| chválitebný | 2 | 20 – 16 |
| dobrý | 3 | 15 – 11 |
| dostatočný | 4 | 10 - 6 |
| nedostatočný | 5 | 5 - 0 |

1. Previerky na zistenie úrovne gramatických vedomostí:

|  |  |  |
| --- | --- | --- |
| výborný | 1 | 100 % - 90% |
| chválitebný | 2 | 89 % - 75 % |
| dobrý | 3 | 74 % - 50 % |
| dostatočný | 4 | 49 % - 30 % |
| nedostatočný | 5 | 29 % - 0 % |

1. Projekty - hodnotí sa obsahová stránka projektu, schopnosť interpretovať svoju prácu, estetika projektu.
2. Ústne preverovanie (opis obrázka, krátke dialógy, čítanie, čítanie s porozumením).

**Náboženská výchova a etická výchova**

**Na hodine náboženskej a etickej výchovy žiakov 1. až 4. ročníka nehodnotíme klasifikáciou, priebežne ich hodnotíme slovne.** Jednotlivcov a skupinu žiakov oceňujeme slovne priebežne i na konci hodiny (možný písomný zápis do žiackej knižky).

**Hodnotenie žiakov 1. až 4. ročníka:**

1. Žiak má na polročnom a koncoročnom vysvedčení slovo absolvoval, ak sa aktívne zúčastňoval na vyučovacom procese, vie vysvetliť základné pojmy, vypracovával zadania, ktoré dostal od vyučujúceho, zapájal sa do aktivít na dané témy, alebo ak bol prítomný na vyučovacej hodine, aj keď zo závažných objektívnych dôvodov nepracoval.
2. Žiak má na polročnom a koncoročnom vysvedčení slovo neabsolvoval, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval.
3. Žiak má na polročnom a koncoročnom vysvedčení slovo neabsolvoval, ak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie žiaka je neprospel.

**Čitateľská gramotnosť, Informatika, Informatická výchova**

Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého podľa jeho možností a schopností. Našou snahou je pozitívne hodnotenie. V danom predmete sú všetci žiaci klasifikovaní stupnicou známok 1-5.

Žiakov postupne vedieme, aby sa vedeli ohodnotiť sami, ale aj svojho spolužiaka. Na konci každého klasifikačného obdobia sú žiaci na vysvedčení hodnotení známkami.

**Výchovné predmety a pracovné vyučovanie**

Klasifikácia – v známke je zahrnutý výkon, ktorý žiak podal, dosiahnutá úroveň, prevedenie, snaha o zlepšovanie sa, aktivita, estetická realizácia, originalita, tvorivosť.

**Systém hodnotenia žiakov na II. stupni:**

Na 2.stupni sú klasifikované všetky predmety okrem NBV a ETV.

**Slovenský jazyk**

V rámci predmetu slovenský jazyk a literatúra sú hodnotené tri zložky: jazyk, sloh literatúra.

Hodnotí sa schopnosť používať osvojené vedomosti, zručnosti a návyky v konkrétnych situáciách, obsahová kvalita a jazyková správnosť ústnej odpovede, t. j. rozsah slovnej zásoby, gramatická správnosť, štylistická pôsobivosť a stupeň rečovej pohotovosti. V písomnom prejave má žiak preukázať komplexnosť ovládania spisovného jazyka, mieru tvorivosti a celkovú vzdelanosť a kultúrnosť v miere vychádzajúcej z učebných osnov a vzdelávacích štandardov.

**Prostriedky hodnotenia:** Žiaci sú priebežne počas roka hodnotení známkami.

Povinné:

* kontrolné diktáty
* slohové písomné práce

**Možné iné formy hodnotenia na hodinách slovenského jazyka a literatúry:**

* kontrolné práce po prebratí tematického celku. V prípade dlhšieho tematického celku môže byť kontrolná práca rozdelená na dve časti.
* kratšie písomné práce na overenie získaných vedomostí (tzv. päťminútovky),
* prednes,
* čitateľský denník (aj vo forme projektu a po dohode s vyučujúcim),
* individuálne alebo frontálne ústne odpovede žiakov (preverovanie nového učiva z literatúry a gramatiky, jazykové rozbory, úlohy na overovanie vedomostí a iné), aspoň 1x za polrok;
* hodnotenie samostatnej práce žiakov,
* hodnotenie skupinovej práce,
* osobitné hodnotenie žiakov podľa IVP (s prihliadnutím na odporúčanie CPPP, budú žiaci hodnotení podľa kritérií určených na základe špeciálno-pedagogickej diagnostiky žiakov). Podľa schopností a možností žiaka sa bude prihliadať na možnosť výberu ústneho alebo písomného preverenia vedomostí.

Všetky písomné formy hodnotenia (okrem kontrolných diktátov a slohových písomných prác)

sú hodnotené podľa tejto bodovej stupnice:

|  |  |  |
| --- | --- | --- |
| výborný | 1 | 100 % - 92% |
| chválitebný | 2 | 91 % - 75 % |
| dobrý | 3 | 74 % - 55 % |
| dostatočný | 4 | 54 % - 30 % |
| nedostatočný | 5 | 29 % - 0 % |

**KONTROLNÉ DIKTÁTY**

Sú podľa iŠVP v učebných osnovách presne stanovené zamerania, počty a klasifikácia kontrolných diktátov. V každom ročníku sa píšu 4 kontrolné diktáty. Na napísanie a analýzu kontrolného diktátu sú vyhradené 2 vyučovacie hodiny.

**Zameranie diktátov v jednotlivých ročníkoch:**

|  |  |  |  |
| --- | --- | --- | --- |
| **DIKTÁTY** | | | |
| **Ročník** | **Počet** | **Zameranie** | **Rozsah** |
| **5. ročník** | 4 | Opakovanie zo 4. ročníka | 50 – 60 plnovýznamových slov |
|  |  | Podstatné mená |
|  |  | Prídavné mená |
|  |  | Slovesá |
|  |  |  |  |
| **6. ročník** | 4 | Opakovanie z 5. ročníka | 61 – 70 plnovýznamových slov |
|  |  | Prídavné mená |
|  |  | Slovesné spôsoby |
|  |  | Opakovanie zo 6. ročníka |
|  |  |  |  |
| **7. ročník** | 4 | Opakovanie zo 6. ročníka | 71 – 80 plnovýznamových slov |
|  |  | Cudzie slová |
|  |  | Číslovky |
|  |  | Opakovanie zo 7. ročníka |
|  |  |  |  |
| **8. ročník** |  | Opakovanie zo 7. ročníka | 81 – 90 plnovýznamových slov |
|  |  | Podstatné mená mužského rodu |
|  |  | Neživotné podstatné mená zakončené na r, l |
|  |  | Opakovanie z 8. ročníka |
|  |  |  |  |
| **9. ročník** |  | Opakovanie z 8. ročníka | 91 – 100 plnovýznamových slov |
|  |  | Interpunkcia |
|  |  | Jednoduché súvetie |
|  |  | Opakovanie z 5. – 9. ročníka |

**Hodnotiaca stupnica kontrolných diktátov je rovnaká pre všetky ročníky.**

|  |  |
| --- | --- |
| **DIKTÁTY** | |
| **Známka** | **Počet chýb** |
| 1 | 0 - 1 |
| 2 | 2 - 3 |
| 3 | 4 - 7 |
| 4 | 8 - 10 |
| 5 | 11 a viac |

**Poznámka:**

* Rovnaké chyby v tom istom slove sa pokladajú za 1 chybu. Napr: Ríchly chlapec mal ríchly krok. = 1 chyba
* Ak je v texte napísané rovnaké slovo v rovnakom tvare s tou istou pravopisnou chybou, táto chyba sa počíta len raz. Každá chyba v interpunkcii sa počíta ako osobitná chyba toľkokrát, koľkokrát sa vyskytne v texte. Všetky chyby majú rovnakú hodnotu. Javy, ktoré sa žiaci ešte neučili, sa nezarátavajú do chýb.

**Korektorské značky** používané pri oprave kontrolných diktátov:

|  |  |
| --- | --- |
|  | označenie chybného písmena |
|  | značka pre chýbajúce slovo/ písmeno |
|  | značka na oddelenie slov |
|  | značka na spojenie slova/ písmen |
|  | značka pre zbytočne napísané slovo, písmeno |
| 1 2 3 | správne poradie slov |
| T | označenie nesprávneho i, í/y, ý |
| └ ┘ | nesprávne rozdelené slovo na konci, začiatku riadku |

|  |  |  |
| --- | --- | --- |
| **PÍSOMNÉ PRÁCE** | | |
| **Ročník** | **Počet** | **Zameranie** |
| **5. ročník** | 1 | rozprávanie s prvkami opisu |
| **6. ročník** | 2 | statický opis |
|  |  | rozprávanie s využitím priamej reči (1. osoba, 3. osoba) |
| **7. ročník** | 2 | umelecký opis |
|  |  | charakteristika osoby |
| **8. ročník** | 2 | slávnostný príhovor |
|  |  | životopis |
| **9. ročník** | 2 | výklad |
|  |  | úvaha |

Povinné slohové písomné práce sú podľa iŠkVP pre 5. – 9. ročník hodnotené 1 známkou podľa týchto kritérií:

**Slohové práce - hodnotenie**

1. **Vonkajšia forma (max. 4 body)**

|  |  |
| --- | --- |
| **Celková úprava** | |
| Čitateľnosť | Zreteľné rozlíšenie veľkých a malých písmen, dôsledné dodržanie diakritických znamienok. Každé písmeno  musí byť jasne identifikovateľné tak, aby nemohlo prísť k jeho zámene za iné písmeno. |
| Zreteľné grafické členenie  odsekov | Na začiatku každého odseku treba začať písať asi 1,5 – 2 cm od začiatku daného riadka. |
| Prepísanie práce  z konceptu do čistopisu | Práca musí byť za daný časový limit kompletne prepísaná z konceptu do čistopisu; v inom prípade sa nemôže  prideliť maximálny počet bodov za vonkajšiu formu. Pre potreby hodnotenia vnútornej formy a celkového dojmu sa však pokračuje v hodnotení práce v koncepte na tom mieste, kde sa končí neúplný čistopis. |
| Čistota textu | Bez škrtania. V čistopise žiaci nemajú škrtať, v nevyhnutnom prípade majú dať chybne napísané slovo do  okrúhlych zátvoriek a prečiarknuť ho vodorovnou čiarou. |
| Dodržiavanie okrajov | Dodržiavanie okrajov: vnútorných aj vonkajších; v prípade potreby slová na konci riadkov rozdeľovať. |
| Dodržanie predpísaného  rozsahu | Ak žiaci napíšu menej alebo viacej ako je predpísaný rozsah, t.j. zákonite nezískajú maximálny počet bodov za  vonkajšiu formu. |

1. **Vnútorná forma (max. 20 bodov)**

|  |  |
| --- | --- |
| **Obsah (max. 4 body)** | |
| Dodržanie témy | Práca musí reagovať na všetky kľúčové slová v zadaní, v názve. |
| Myšlienkové vyústenie | Zakončenie práce, záver.  Rozprávanie – príbeh s pointou. Úvaha – primeranosť vyjadrovania sa veku žiakov. Výklad – vysvetlenie problému. |

|  |  |
| --- | --- |
| **Kompozícia (max. 4 body)** | |
| Uplatnenie  zodpovedajúceho slohového postupu | Dodržanie žánrovej formy. |
| Vnútorná stavba, členenie textu | Členenie do myšlienkových celkov – odsekov, vyváženosť jednotlivých častí.  Rozprávanie – zápletka, zauzľovanie deja, vyvrcholenie deja, nečakaný obrat v deji, rozuzlenie; jednoduché rozprávanie – úvod, jadro, záver; časový sled; pásmo rozprávača, pásmo postáv. |

|  |  |
| --- | --- |
| Nadväznosť a logickosť  textu | Úvaha – citáty, umelecké prostriedky, vlastné myšlienky a hodnotenie problému. Výklad – vyváženosť  argumentácie a sprievodných vysvetlení. |

|  |  |
| --- | --- |
| **Jazyk (max. 4 body)** | |
| Správne využitie slovných  druhov | Slovné druhy typické pre daný slohový postup a útvar/žáner. |
| Morfologická správnosť  jazykových prostriedkov | Správne väzby slovies, správne pádové koncovky a pod. |
| Syntaktická správnosť  jazykových prostriedkov | Správne postavenia prívlastkov, slovosled a pod. |
| Rôznorodosť, variabilnosť | Rôznorodé syntaktické prostriedky i slovné druhy. Neopakovanie slov. Šírka slovnej zásoby. Rozprávanie –  použitie častíc, citosloviec. Úvaha – umelecké prostriedky. Výklad – vedeckosť jazyka, pravdivosť uvedených faktov. Opis – primeranosť jazyka – prirovnania, neutrálnosť. |

|  |  |
| --- | --- |
| **Pravopis (max. 4 body)** | |
| 4 body | 0 – 4 chyby |
| 3 body | 5 – 8 chýb |
| 2 body | 9 – 12 chýb |
| 1 bod | 13 – 16 chýb |
| 0 bodov | 17 a viac chýb |
| Ak je v texte napísané rovnaké slovo v rovnakom tvare s tou istou pravopisnou chybou, táto chyba sa počíta len raz. (Napr.: Ríchly chlapec mal ríchly krok. = 1 chyba) Každá chyba v interpunkcii sa počíta ako osobitná chyba toľkokrát, koľkokrát sa vyskytne v texte. Všetky chyby majú rovnakú hodnotu. Javy, ktoré sa žiaci ešte neučili, sa nezarátavajú do chýb. | |

|  |  |
| --- | --- |
| **Štýl (max. 4 body)** | |
| Správna štylizácia viet | Zrozumiteľnosť textu ako celku. |
| Tvorivosť | Tvorivá lexika. |
| Pútavosť | Podanie zaujímavou, nezvyčajnou formou, ktorá vyvoláva v čitateľovi zvedavosť. |

|  |  |
| --- | --- |
| **Celkový dojem (max. 4 body)** | |
| Celkové vyznenie práce  po jej prvom prečítaní. |  |
| Práca by nemala  obsahovať | Nelogické názory, protispoločenské postoje, protihumánne a neetické názory, názory propagujúce  poškodzovanie ľudského zdravia, iné. |

Písaniu kontrolnej slohovej práce predchádza príprava a písanie konceptu výlučne v škole.

Na napísanie a opravu kontrolnej slohovej práce sú vyhradené 2 vyučovacie hodiny.

Povinné slohové písomné práce sú podľa ŠVP pre 8. a 9. ročník hodnotené dvomi známkami (sloh, obsah, štylizácia/ pravopis a úprava)

Žiak je hodnotený za:

* obsah (kritériá: dodržanie slohového útvaru, slohového postupu, dodržanie témy, štylizácia, originálnosť vo vyjadrovaní, správne využitie jazykových prostriedkov pre daný slohový útvar, syntaktická a morfologická správnosť, modalita viet, nadväznosť – logickosť textu),
* pravopis (kritériá: podľa stupnice na kontrolné diktáty) a úprava (kritériá: čitateľnosť, písmo, čistota textu, dodržanie okrajov, odsekov, celková úprava).

**KLASIFIKÁCIA PROJEKTOV**

Pri klasifikácii projektov ide o úroveň kombinovaných verbálnych, písomných, grafických prejavov a komunikatívnych zručností prostredníctvom prezentácie projektov podľa kritérií na základe dohody učiteľa so žiakmi.

Pri klasifikácii prezentácie projektov sa zohľadňujú tieto kritériá:

* obsah (náročnosť témy, originalita, rozsah práce, náročnosť, využitie IKT), - prejav a vystupovanie žiaka,
* gramatická a pravopisná stránka,
* estetická stránka.

V prípade tímovej práce je každý člen skupiny hodnotený zvlášť.

**KLASIFIKÁCIA PREDNESU**

Pri klasifikácii prednesu sa kladie dôraz na interpretáciu textu, jeho náročnosť a rozsah, plynulosť prejavu, správne ovládanie prozodických vlastností reči.

**KLASIFIKÁCIA ČITATEĽSKÉHO DENNÍKA**

Učiteľ stanovuje počet, rozsah a výber kníh, ktoré má žiak za školský rok prečítať (najviac 3). Spôsob overenia prečítaných kníh si volí učiteľ sám (vypracovaný záznam, kontrolné úlohy, otázky v textovej podobe, rozhovor, beseda, forma projektu a iné). Pri klasifikácii čitateľského denníka sa zohľadňujú najmä tieto kritériá na základe dohody učiteľa so žiakmi:

* čitateľská aktivita žiaka,
* vypracovanie úloh (záznam, kontrolné úlohy, otázky...),
* prezentácia prečítaných kníh.

**INDIVIDUÁLNE ODPOVEDE ŽIAKOV**

Ústna forma kontroly úrovne osvojenia poznatkov (individuálna alebo frontálna) sa realizuje na základe dobrovoľnej odpovede žiaka alebo určenia konkrétneho žiaka učiteľom, najčastejšie z literatúry, aspoň 1x za polrok.

**SUMATÍVNE HODNOTENIE ŽIAKOV V KLASIFIKAČNÝCH OBDOBIACH**

Pri záverečnom hodnotení žiaka v klasifikačnom období majú známky rozdielnu váhu.

**Známky z jazykovej zložky majú väčšiu váhu ako známky z literatúry.**

**Anglický jazyk**

**Hodnotenie slovnej zásoby**

Písomné i ústne hodnotenie má spoločné kritériá:

1. zadaných 10 slov (výrazov) na preklad CJ – SJ - hodnotí sa správnosť významu prekladu 1 slovo = 1 bod

|  |  |
| --- | --- |
| **10 – 9** | **1** |
| **8 – 7** | **2** |
| **6 – 5** | **3** |
| **4 – 3** | **4** |
| **2 - 0** | **5** |

1. zadaných 10 slov (výrazov) na preklad SJ – CJ - hodnotí sa správnosť významu prekladu a pravopis slova 1slovo = 2 body

|  |  |
| --- | --- |
| **20 – 19** | **1** |
| **18 – 15** | **2** |
| **14 – 11** | **3** |
| **10 – 6** | **4** |
| **5 - 0** | **5** |

**Hodnotenie diktátov a písomného prejavu**

Na tento spôsob hodnotenia používame tabuľku, ktorá je identická pre počet chýb ( 1 chyba = - 1 bod), ktorá zodpovedá percentuálnej stupnici pre prírodovedné predmety.

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 30 %** | **4** |
| **29 % - 0 %** | **5** |

**Hodnotenie čítania s porozumením a reakcie pri konverzácii**

Toto hodnotenie je individuálne s prihliadnutím na konkrétne schopnosti a danosti žiaka.

Začlenení žiaci budú individuálne hodnotení podľa kritérií určených na základe špeciálno-pedagogickej diagnostiky žiakov. Dôraz bude kladený na schopnosti žiaka - aký spôsob vyjadrovania je pre neho menej problematickejší - ústny alebo písomný prejav. V prípade odporúčania od CPPPaP a schválenia na pedagogickej rade budú začlenení žiaci hodnotení z cudzieho jazyka slovne. Toto platí aj nemecký jazyk.

**Práce na grafických a elektronických projektoch**

Popri hodnotení učiteľa bude akceptované i samohodnotenie detí.

**Termínovník prác:**

Nie je zavedený, priebežné krátke testy sú písané pri precvičovaní gramatických štruktúr.

Súhrnný test je po každej téme.

V prípade, že za štvrťrok nebola ukončená ucelená téma, je zadaný náhradný test z aktuálne prebratého učiva.

Hodnotenie testov je dané autormi učebníc Projektu.

**Nemecký jazyk**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je ohodnotiť prepojenie vedomostí so zručnosťami a spôsobilosťami. Pri hodnotení učebných výsledkov žiakov so špeciálnymi výchovno – vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon.

Hodnotenie žiakov sa vykonáva známkou, percentuálnym alebo slovným hodnotením.

Pre tento predmet nie sú predpísané povinné písomné práce, ale formou hodnotíme úspešnosť a zvládnutie žiaka z daného temat. celku. Výsledná známka z predmetu sa hodnotí i prostredníctvom týchto bodov:

- aktivitu a pozornosť na hodinách nemeckého jazyka,

- písomné práce po jednotlivých tematických celkoch,

- priebežné písomné práce,

- riešenie problémových úloh,

- skupinové práce,

- samostatné práce,

- ústne odpovede,

- projekty,

čítanie s porozumením.

Hodnotenie žiakov sa vykonáva známkou, percentuálnym alebo slovným hodnotením.

1 - žiak primerane reaguje na podnet, nachádza súvislosti so zadanou témou. K splneniu úlohy pristupuje aktívne a tvorivo, používa správne jazykové a výrazové prostriedky a téme primeranú slovnú zásobu. Jeho prejav je zrozumiteľný a výslovnosť jasná.

2 - žiak primerane reaguje na podnet a správne interpretuje zadanú úlohu. Jeho odpoveď je celistvá a zámer odpovede jasný. Prerušuje len zriedkavo svoj prejav kratšími prestávkami, ktoré sú spôsobené menšími nedostatkami v slovnej zásobe.

3 – dokáže reagovať na podnet, jeho prejav je zväčša súvislý a jasný. Nedostatky v slovnej zásobe nebránia porozumeniu. Žiak je schopný reagovať na otázky a impulzy učiteľa. Žiak potrebuje na udržanie rozhovoru miestami pomoc učiteľa. Slovná zásoba je primeraná, ale nie vždy adekvátna danej téme. Žiak používa aj nesprávne výrazy.

4 – žiak zadanú úlohu interpretuje len s pomocou učiteľa, jeho prejav je nesúvislý a zámer výpovede nie je celkom jasný. Má obmedzenú slovnú zásobu a používa nesprávne výrazy, čo bráni porozumeniu. Žiak reaguje len krátkymi odpoveďami na otázky učiteľa, prejav je krátky, slovná zásoba je jednoduchá.

5 – žiak nie je schopný reagovať na podnet, nedokáže svoje myšlienky vyjadriť ani s pomocou učiteľa. Používa nevhodnú slovnú zásobu, nie je schopný vyjadriť sa samostatne a súvislo. Výpovede sú nezrozumiteľné, žiak nevie odpovedať na otázky.

Hodnotenie známkou podľa stupnice:

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 25 %** | **4** |
| **24 % - 0 %** | **5** |

**Hodnotenie čítania s porozumením a reakcie pri konverzácii**

Toto hodnotenie je individuálne s prihliadnutím na konkrétne schopnosti a danosti žiaka.

**Práce na grafických a elektronických projektoch**

Popri hodnotení učiteľa bude akceptované i samohodnotenie detí.

**Termínovník prác:**

Nie je zavedený, priebežné krátke testy sú písané pri precvičovaní gramatických štruktúr. Súhrnný test je po každej téme.

**Matematika**

**Písomné preverovanie vedomostí:**

a) Krátke testy, 5 – 10 minútovky

- používané v priebehu preberania daného celku na preverenie aktuálneho stavu vedomostí

b) Kontrolné práce, rozsah 20 – 25 minút

- píšeme po prebratí celého tematického celku,

c) Písomné práce, rozsah 45 minút

- predchádza im súhrnné opakovanie za uplynulé časové obdobie

- po písomnej skúške nasleduje rozbor – oprava písomnej práce

Predpísané písomné práce:

|  |  |
| --- | --- |
|  | **Termín** |
| Vstupný test | do 30.9. |
| 1. písomná práca | od 15. 11. do 24. 11. |
| 2. písomná práca | od 17. 1. do 24. 1. |
| 3. písomná práca | od 12. 4. do 22. 4. |
| 4. písomná práca | od 14. 6. do 20. 6. |

**Ústne preverovanie vedomostí**

1. matematické rozcvičky (pamäťové počítanie)
2. opakovanie pravidiel, poučiek, komentované počítanie
3. matematické vzorce

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 55 %** | **3** |
| **54 % – 30 %** | **4** |
| **29 % - 0 %** | **5** |

Klasifikované môžu byť:

- zabudnutá domáca úloha (poznámka alebo 5)

- vynikajúco vypracovaná domáca úloha (1)

- samostatná práca

- vyriešenie problémovej úlohy, originálne riešenie úloh

**Fyzika**

Pre tento predmet nie sú predpísané povinné písomné práce ani laboratórne práce. Klasifikujeme:

- testy, písomky po jednotlivých tematických celkoch

- krátke testy, písomky na preverenie aktuálneho stavu vedomostí

- laboratórne práce

- ústne preverovanie vedomostí

- samostatné práce – riešenie fyzikálnych príkladov, problémových úloh

- hodnotenie projektov

Známky majú rôznu váhu, väčšiu váhu majú testy a písomky zo širšieho okruhu vedomostí, ostatné známky majú menšiu váhu.

**Harmonogram a zameranie fyzikálnych projektov alebo laboratórnych prác:**

|  |  |  |  |  |  |
| --- | --- | --- | --- | --- | --- |
| **Ročník** | **1. LP** | **2. LP** | **3. LP** | **4. LP** | **Projekty** |
| **VI.** | Meranie objemu vydýchnutého vzduchu | Odhad a meranie dĺžky, voľba vlastnej jednotky | Stanovenie hustoty pevnej látky | Skúmanie vplyvu teploty na zmenu hustoty látky | Zostrojenie odmernej nádoby. Ponorka, potápač |
| **VII.** | Meranie teploty v priebehu času | Odhad a meranie výslednej teploty pri výmene tepla medzi studenou a horúcou vodou | Výmena tepla medzi kovmi a vodou | - | Meteorologické pozorovanie Kolobeh vody v prírode.  Zostrojenie kalorimetra z jednoduchých pomôcok |
| **VIII.** | Určovanie rovnovážnej polohy páky | Určenie objemu pevného telesa použitím Archimedovho zákona | Závislosť veľkosti trecej sily od materiálu podložky | Určenie priemernej rýchlosti telesa | Praktické využitie šošoviek. |
| **IX.** | Prenos elektrického náboja | - | - | - | Návrh a realizácia elektrického obvodu |

**Písomné odpovede budú hodnotené podľa percentuálnej tabuľky:**

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 25 %** | **4** |
| **24 % - 0 %** | **5** |

**Biológia**

**Harmonogram praktických cvičení:**

|  |  |  |  |  |  |
| --- | --- | --- | --- | --- | --- |
| **Roč.** | **1. praktická aktivita** | **2. praktická aktivita** | **3. praktická aktivita** | **4. praktická aktivita** | **5. praktická aktivita** |
| **V.** | Pozorovanie rastliny mikroskopom a lupou | Poznávanie a rozlišovanie lesných drevín | Poznávanie jedlých a nejedlých húb | Pozorovanie črievičky | Príroda nášho okolia |
| **VI.** | Pozorovanie buniek cibule | Pozorovanie prieduchov v pokožke listu | Aký mäkkýš je korýtko... | - | - |
| **VII.** | Stavba vtáčieho vajca  Ochrana stavovcov | Poznávanie kostí a nácvik prvej pomoci pri poranení kosti | Prvá pomoc pri krvácaní | Prvá pomoc pri ohrození životných funkcií | - |
| **VIII.** | Rozlišovanie baktérií, rastlín a húb podľa životných funkcií | Mikroskopické pozorovanie a odlíšenie bunkovej stavby tiel organizmov | - | - | - |
| **IX.** | Pozorovanie a rozlišovanie minerálov a hornín | Pozorovanie vyvretých a premenených hornín | Poznávanie ekosystémov a ich život | - | - |

Pre tento predmet nie sú predpísané písomné práce. Klasifikujeme:

- ústne preverovanie vedomostí

- krátke písomné práce

- písomné práce po tematických celkoch

- hodnotenie práce na projektoch

- praktické cvičenia

Klasifikovať budeme aj nasledovné:

- zabudnutá domáca úloha (poznámka alebo 5)

- vynikajúco vypracovaná domáca úloha (1)

- samostatná práca, skupinová práca – známkou

- zabudnuté učebné pomôcky - poznámka

**Písomné odpovede budú hodnotené podľa percentuálnej tabuľky:**

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 30 %** | **4** |
| **29 % - 0 %** | **5** |

**Chémia**

Pre tento predmet nie sú predpísané povinné písomné práce. Klasifikujeme:

- ústne preverovanie vedomostí

- písomné preverovanie vedomostí – opakovanie tematického celku

- laboratórne práce

- projekty

Klasifikovať budeme aj nasledovné:

- samostatná práca, skupinová práca – známkou

- zabudnuté učebné pomôcky – poznámka

**Písomné odpovede budú hodnotené podľa percentuálnej tabuľky:**

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 25 %** | **4** |
| **24 % - 0 %** | **5** |

**Harmonogram a zameranie laboratórnych prác:**

|  |  |  |  |  |  |
| --- | --- | --- | --- | --- | --- |
| **Roč.** | **1. LP** | **2. LP** | **3. LP** | **4. LP** | **5. LP** |
| **VII.** | Zisťovanie vlastnosti látok pozorovaním a pokusom | Oddelenie zložiek zmesí filtráciou a kryštalizáciou | Skúmanie rozkladu peroxidu vodíka | Hasenie plameňa oxidom uhličitým | Vplyv faktorov na rýchlosť chemickej reakcie |
| **VIII.** | Pozorovanie vlastností iónových kovalentných a kovových látok | Stanovenie kyslosti a zásaditosti roztokov | Pozorovanie vlastností vybraných oxidov, kyselín, hydroxidov a solí | Pozorovanie priebehu neutralizácie | Pozorovanie priebehu oxidačno-redukčných reakcií |
| **IX.** | Príprava roztokov | Dôkaz uhlíka a vodíka v organickej zlúčenine | Kyselina octová a jej vlastnosti | Dôkaz vitamínu C | Rozpustnosť mydla v tvrdej a mäkkej vode |

**Projekty:**

VII. - Minerálne vody na Slovensku

VIII. - Ľubovoľná téma

IX. - Drogy a človek

**Geografia**

Pre tento predmet nie sú predpísané povinné písomné práce.

**Klasifikujeme:**

- ústne preverovanie vedomostí

- krátke písomné práce

- písomné práce po tematických celkoch

- hodnotenie práce na projektoch

**Klasifikovať môžeme:**

- zabudnutá domáca úloha (poznámka alebo 5)

- vynikajúco vypracovaná domáca úloha (1)

- samostatná práca, skupinová práca – známkou

- zabudnuté učebné pomôcky - poznámka

**Písomné odpovede budú hodnotené podľa percentuálnej tabuľky:**

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 30 %** | **4** |
| **29 % - 0 %** | **5** |

**Dejepis**

**Klasifikujeme:**

- ústne skúšanie

- krátke práce po prebratí tematického celku a zopakovaní učiva. Učiteľ vyberá dôležité tematické celky učiva, hodnotenie podľa nižšie uvedenej percentuálnej stupnice.

- hodnotenie samostatnej práce / referát, objav, obrázok, artefakt /

- hodnotenie projektu, skupinovej práce:

* príprava témy
* kompatibilita s učivom
* zvládnutie témy
* prezentácia

Osobitné bude hodnotenie žiakov s ŠVVP v zmysle čl. 4 MP 22/2011 o hodnotení.

V prípade potreby sa niektoré aktivity žiakov budú hodnotiť slovne – napr. nové objavy, iné hodnotenie historického javu, udalosti, charakteristika postavy a pod.

|  |  |
| --- | --- |
| **100 % – 92 %** | **1** |
| **91 % – 75 %** | **2** |
| **74 % – 55 %** | **3** |
| **54 % – 30 %** | **4** |
| **29 % - 0 %** | **5** |

**Občianska náuka**

Predmet sa hodnotí známkou. Klasifikujeme:

- ústne skúšanie

- písomné práce z tematického celku

- krátke písomné práce

- hodnotenie samostatnej práce / referát, objav /

- hodnotenie projektu, skupinovej práce, workshopu

- osobitné hodnotenie žiakov, ktorí majú vypracované IVVP

**Písomné odpovede budú hodnotené podľa percentuálnej tabuľky:**

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 30 %** | **4** |
| **29 % - 0 %** | **5** |

**Informatika**

- praktické preverovanie osvojených zručností – priebežne pri práci s konkrétnym softvérom

- časť vyuč. hodín venuje nácviku nových zručností a potom majú žiaci samostatnú prácu, v ktorej si učiteľ overuje zvládnutie prebraného učiva – hotovú samostatnú prácu hodnotí známkou

- tvorba projektov – viachodinové projektové práce hodnotím po ich ukončení a prezentácia pred skupinou. Hodnotí sa obsah a štruktúra projektu.

- písomné preverovanie vedomostí – podľa tematických celkov

**Výtvarná výchova**

**Klasifikujeme:**

- praktické overovanie osvojených zručností pomocou výtvarno-výrazových prostriedkov, kreativita

- každá práca hodnotená známkou 1 -5

- tvorba projektov

**Hudobná výchova**

Hudobná výchova sa na druhom stupni klasifikuje. Popri klasifikácii prebieha priebežné slovné i písomné hodnotenie.

**Hodnotíme:** postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy. Hodnotenie HUV vyžaduje osobný, diferencovaný prístup učiteľa k žiakovi.

**Forma hodnotenia:**

- ťažiskovou formou hodnotenia je slovné hodnotenie výkonu a vedomosti žiaka na základe pozorovania,

- pri hodnotení známkou nie je nutné známkovať každý výkon žiaka,

- neodporúča sa vyžadovať sólový hudobný výkon žiaka, úroveň hudobných činnosti sledujeme v skupinách,

- hodnotíme reakcie žiaka na hudbu slovom, pohybom, prípadne výtvarným prejavom, projektom,

- ústne preverujeme úroveň vedomostí o hudbe hlavne pri hudobných činnostiach.

**Kritériá hodnotenia:**

Učiteľ u žiaka hodnotí primerane veku:

a) priebeh vytvárania postojov:

– záujem o hudobné činnosti a o hudobné umenie v rámci edukačných úloh,

– schopnosť spolupracovať pri kolektívnych hudobných prejavoch a edukačných úlohách,

– schopnosť posúdiť svoj výkon (hudobné prejavy a vedomosti) a výkon spolužiakov,

b) priebeh získavania zručností a spôsobilostí:

– žiak spieva na základe svojich dispozícií intonačne čisto, rytmicky presne so zodpovedajúcim výrazom, pritom využíva získané spevácke, intonačné a sluchové zručnosti a návyky,

– orientácia v grafickom zázname jednohlasnej melódie,

– hra a tvorba jednoduchých rytmických sprievodov k piesňam na detských hudobných nástrojoch a hrou na telo,

– orientácia v znejúcej hudbe na základe dominujúcich výrazových prostriedkov hudby a ich funkcií,

– pochopenie veku primeraných hudobných diel a schopnosť zážitky verbalizovať a zdôvodniť,

– integrácia a transfer uvedených zručností a spôsobilostí pri realizácii hudobnodramatických činností, – aktivita a prístup k hudobným činnostiam a k poznávaniu umenia,

c) priebeh získavania hudobných vedomostí:

– vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami,

– poznanie najvýraznejších slovenských folklórnych regiónov, ich typické piesne a tance, slovenské zvykoslovie,

– poznatky o najvýznamnejších svetových a slovenských hudobných skladateľoch, ich najznámejších dielach a ich zaradenie do štýlových období.

**Technika**

Typ hodnotenia: známkou

Pri klasifikácii sa prihliada k osvojeniu si manuálnych zručností, k úrovni osvojenia si teoretických poznatkov preberaného vyučovacieho celku, ako aj k postoju žiaka k práci a samotnému predmetu.

Hodnotenie projektov.

Popri klasifikácii sú uplatňované bežné slovné, či písomné hodnotenia.

Žiaci budú hodnotení na základe ústnych a písomných odpovedí, známok z praktických aktivít v triede, v dielni a v areáli školy.

**Telesná a športová výchova**

Telesná výchova sa na II. stupni klasifikuje.

Proces klasifikácie determinujú vzdelávacie štandardy pre telesnú výchovu na II. stupni.

**Metódy hodnotenia**

* praktické preskúšanie pohybovej a hernej výkonnosti
* pozorovanie pohybovej činnosti žiaka
* rozhovor so žiakom
* písomné preskúšanie

**Prostriedky hodnotenia**

* sústavne diagnostické pozorovanie žiaka
* sústavné sledovanie výkonu žiaka a jeho pripravenosti na vyučovanie
* stupeň rozvoja individuálnych a osobnostných predpokladov
* aktivita pri plnení úloh a požiadaviek na hodinách TSV
* vynakladané úsilie, zaujatie, snaha o zvládnutie učiva, túžba po lepšom výkone
* prejavy radosti a záujmu o dianie a celkový obsah telovýchovného procesu
* účasť žiaka v záujmových formách TSV v škole a mimo školy
* poznatky z telesnej výchovy a športu, vytváranie postojov k zdravému životnému štýlu a k celoživotnej pohybovej aktivite
* racionálna životospráva, odolnosť a angažovanosť v preventívnom úsilí zameranom proti fajčeniu, užívaniu alkoholu a drog
* priebežné hodnotenie čiastkových úspechov žiaka
* kontrola a hodnotenie všeobecnej pohybovej výkonnosti na záver školského roka
* klasifikácia vyjadrená známkou

**Kritériá hodnotenia vo vzťahu k výkonovým štandardom**

Žiak

* poznal drobné organizačné formy telesnej a športovej výchovy,
* vedel vysvetliť potrebu rozcvičenia pred vykonávaním pohybovej činnosti,
* vedel dodržiavať pravidlá správnej životosprávy,
* vedel posúdiť a rozpoznať úroveň svojej pohybovej výkonnosti,
* poznal základné olympijské idey a riadil sa nimi vo svojom živote,
* vedel poskytnúť prvú pomoc pri úraze,
* dodržiaval bezpečnostné a hygienické požiadavky pri vykonávaní pohybovej činnosti,
* dodržiaval osvojené pravidlá pri vykonávaní pohybovej činnosti,
* používal odbornú terminológiu osvojených pohybových činností,
* vedel správne pomenovať a popísať jednotlivé gymnastické cvičenia,
* vedel prakticky ukázať gymnastické cvičenia,
* vedel zostaviť a viesť rozcvičenie,
* vedel sa orientovať v základných atletických disciplínach, charakterizovať ich a prakticky demonštrovať,
* poznal význam a vplyv základných prostriedkov kondičnej prípravy na zdravý rozvoj organizmu a využívať ich vo svojej spontánnej pohybovej aktivite,
* poznal základné pravidlá atletických disciplín,
* poznal a v živote bude uplatňovať zásady fair-play ako súťažiaci, rozhodca, divák,
* vedel správne pomenovať, popísať a prakticky ukázať a v hre uplatniť techniku základných herných činností jednotlivca a využiť herné kombinácie a systémy,
* vedel pomenovať a popísať funkcie hráčov v obrane a v útoku,
* vedel vysvetliť pravidlá vybraných športových hier,
* vedel vykonávať funkciu rozhodcu, zapisovateľa a časomerača v zápase,
* vedel posúdiť reálnu hodnotu svojho výkonu a výkonu družstva
* vedel vysvetliť základné pravidlá správania sa v prírodnom prostredí a chrániť ho,
* poznal pravidlá cestnej premávky pre chodcov a cyklistov
* vedel sa orientovať v prírode podľa turistických značiek, mapy, buzoly a podľa prírodných úkazov,
* absolvoval súvislý presun v teréne pešo.

Klasifikácia vychádza z priemerných výkonov žiakov školy v posledných troch rokoch.

**Chlapci:**

**60 metrov** 1 2 3 4 5

5. ročník do 11,5 12,5 13,5 14,5 nedobehol

6. ročník do 11,0 12,0 13,0 14,0 nedobehol

7. ročník do 10,5 11,5 12,5 13,5 nedobehol

8. ročník do 10,0 11,0 12,0 13,0 nedobehol

9. ročník do 9,5 10,5 11,5 12,5 nedobehol

**Skok do diaľky** 1 2 3 4 5

5. ročník nad 300 cm 260 220 180 0

6. ročník nad 320 cm 280 240 200 0

7. ročník nad 340 cm 300 260 220 0

8. ročník nad 370 cm 330 290 250 0

9. ročník nad 400 cm 360 320 280 0

**Hod kriketovou loptičku**

1 2 3 4 5

5. ročník nad 32 m 26 20 14 0

6. ročník nad 34 m 28 22 16 0

7. ročník – granát nad 28 m 22 16 10 0

8. ročník – granát nad 30 m 24 18 12 0

9. ročník – granát nad 32 m 26 20 14 0

**Beh na 1 000 m** 1 2 3 4 5

5. ročník pod 5 : 20 6 : 20 7 : 20 8 : 20 nedobehol

6. ročník pod 5 : 00 6 : 00 7 : 00 8 : 00 nedobehol

7. ročník – 1500 m pod 7 : 40 8 : 40 9 : 40 10 : 40 nedobehol

8.ročník – 1500 m pod 7 : 20 8 : 20 9 : 20 10 : 20 nedobehol

9. ročník- 1500 m pod 7 : 00 8 : 00 9 : 00 10 : 00 nedobehol

**Šplh** 1 2 3 4 5

5. ročník pod 20 sek. 4,5 m 3 m 2m 0

6. ročník pod 15 sek. 20 sek 4,5 m 2m 0

7. ročník pod 10 sek. 15 sek. 4,5 m 2m 0

8. ročník pod 9 sek. 15 sek 4,5 m 2m 0

9.ročník pod 8 sek. 15 sek. 4,5 m 2m 0

**Dievčatá:**

**60 metrov** 1 2 3 4 5

5. ročník do 12,0 13,0 14,0 15,0 nedobehla

6. ročník do 11,5 12,5 13,5 14,5 nedobehla

7. ročník do 11,0 12,0 13,0 14,0 nedobehla

8. ročník do 10,5 11,5 12,5 13,5 nedobehla

9. ročník do10,0 11,0 12,0 13,0 nedobehla

**Skok do diaľky** 1 2 3 4 5

5. ročník nad 280cm 240 200 160 0

6. ročník nad 300 260 220 180 0

7. ročník nad 320 280 240 200 0

8. ročník nad 340 300 260 220 0

9. ročník nad 360 cm 320 380 240 0

**Hod kriketkou** 1 2 3 4 5

5.ročník nad 22 m 16 12 8 0

6. ročník nad 24 m 18 14 8 0

7. ročník nad 26 m 20 16 8 0

8. ročník nad 28 m 22 18 10 0

9. ročník nad 30 m 24 20 12 0

**Beh na 1 000 m** 1 2 3 4 5

5. ročník pod 6 : 00 7 : 00 8 : 00 9 : 00 nedobehla

6. ročník pod 5 : 50 6 : 50 7 : 50 8 : 50 nedobehla

7. ročník – 1500 m pod 8 : 40 9 : 40 10 : 40 11: 40 nedobehla

8. ročník – 1500 m pod 8 : 20 9 : 20 10 : 20 11: 20 nedobehla

9. ročník- 1500 m pod 8 : 00 9 : 00 10 : 00 11: 00 nedobehla

**Šplh** 1 2 3 4 5

5. ročník 3,5 m 2,5metra 2m 1,5 m 0

6. ročník 4,5 m 3,5 m 2,5m 2m 0

7. ročník pod 30 sek. 4,5 m 3 m 2m 0

8.ročník pod 20 sek. 4,5 m 3 m 2m 0

9. ročník pod 15 sek. 4,5 m 3 m 2m 0

|  |  |  |  |  |  |  |
| --- | --- | --- | --- | --- | --- | --- |
| Testy chlapci dievčatá | CHLAPCI | | | DIEVČATÁ | | |
| A | B | C | A | B | C |
| 1. Člnkový beh 10 x 5 m (s) | 26 | 21 | 16 | 28 | 23 | 18 |
| 2. Skok do diaľky z miesta (cm) | 135 | 185 | 235 | 110 | 150 | 190 |
| 3. Ľah – sed (počet za 30 sekúnd) | 28 | 39 | 50 | 20 | 31 | 40 |
| 4. a) Beh za 12 minút (m)  4. b) Člnkový beh (počet 20 m úsekov)  - test je alternatívou testu behu za 12 minút | 1580  44 | 2210  61 | 2840  78 | 1310  24 | 1830  33 | 2350  42 |
| 5. výdrž v zhybe (sekúnd) | 22 | 30 | 38 | 9 | 13 | 17 |

Legenda: A = minimálny základný štandard

B = priemerný štandard

C = nadpriemerný štandard

**Náboženská a etická výchova**

**Na hodine náboženskej a etickej výchovy žiakov 5. až 9. ročníka nehodnotíme klasifikáciou, priebežne ich hodnotíme slovne.** Jednotlivcov a skupinu žiakov oceňujeme slovne priebežne i na konci hodiny (možný písomný zápis do žiackej knižky).

**Hodnotenie žiakov 5. až 9. ročníka:**

1. Žiak má na polročnom a koncoročnom vysvedčení slovo absolvoval, ak sa aktívne zúčastňoval na vyučovacom procese, vie vysvetliť základné pojmy, vypracovával zadania, ktoré dostal od vyučujúceho, zapájal sa do aktivít na dané témy, alebo ak bol prítomný na vyučovacej hodine, aj keď zo závažných objektívnych dôvodov nepracoval.
2. Žiak má na polročnom a koncoročnom vysvedčení slovo neabsolvoval, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval.
3. Žiak má na polročnom a koncoročnom vysvedčení slovo neabsolvoval, ak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie žiaka je neprospel.

**Spoločenská etiketa**

Pre tento predmet nie sú predpísané povinné písomné práce.

Typ hodnotenia – známkou

Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky naopak dosiahol.

Pri písomnej klasifikácii budeme hodnotiť podľa nasledujúcej tabuľky:

|  |  |
| --- | --- |
| **100 % – 90 %** | **1** |
| **89 % – 75 %** | **2** |
| **74 % – 50 %** | **3** |
| **49 % – 30 %** | **4** |
| **29 % - 0 %** | **5** |